2. päev L 9. juuni
Jätkame liikumist Ukraina poole. Teeme väikese peatuse Poola linnakeses Zamość – linnas, mis asus kaubateel Põhja-Euroopast Mustale merele, mis seetõttu rajati Itaalia renessansslinnade eeskujul ning mida tuntakse ka renessansipärli ja põhjamaade Paduana.
Jätkame teekonda Ukrainasse. Enne Lvovi teeme peatuse Žovkva linnakeses, kus imetleme UNESCO pärandisse kantud ikooniderohket puitkirikut.
Õhtuks jõuame Truskavetsi. Truskavets on ravi-mineraalvete poolest kuulus ning nende ümber tekkinud kuurortlinn, kus viibis korduvalt ka Konstantin Päts. Linnas ja selle ümbruses leidub mitmeid joogiveepaviljone ravitoimeliste mineraalveallikatega. Näiteks: 
Majutus Truskavetsis hotellis Higina Spa, kuhu jääme kaheks ööks. Tegemist on spaahotelliga, kus spaakeskuse kasutamine on hinna sees (keskus avatud 10.00-22.00). Võta kaasa trikoo /ujumisriided! Vaata lähemalt: 
Õhtusöök hotellis (hinna sees). Restoran on avatud õhtul kuni 21.30.
Päevane kilometraaž ca 404 km. Marsruut kaardil: 
#000001
Sõidame Ukraina rahvusliku meelsuse kantsi Lvovi. UNESCO maailmapärandi nimistusse kantud Lvov on tõeline pärl, täis idüllilisi tänavaid, põnevaid hoove ja nurgataguseid.
Bussi- ja jalgsiekskursioon Lvovis. Linna tähtsamaiteks vaatamisväärsusteks on 19. sajandi lõpus ehitatud Lvivi ooperi- ja balletiteater, samuti riigi vanim, 1661. aastal asutatud Lvivi Ivan Franko Rahvuslik ülikool (kus saab õppida ka eesti keelt!), juugendstiilis raudteejaam, mida peetakse Euroopa üheks kaunimaks ja vanimaks. Lvovis von eriliselt palju kabeleid, kirikuid, kloostreid. On Ukraina kreeka-katoliku, rooma-katoliku, armeenia kiriku pühakojad, aga ka paljude teiste religioonide sakraalehitised. Religiooni lähedust ning selle olulisust on tunda igal sammul.
Vabadusvõitluse juht Bandera, keda venemeelsemates piirkondades nähakse peamiselt negatiivses valguses, on siin rahvuskangelane. 2010 andis president Juštšenko Banderale postuumselt Ukraina kangelase nimetuse, 2011 võttis kohtuotsus selle ära...
Kohalik õllepruulimiskoda teeb Putin Huilo nimelist õlut ja populaarsesse söögikohta partisanide keldrisse sissesaamiseks on vaja teada parooli.
Soovi korral ühine ukrainapärane õhtusöök koos banduuramängijate muusikaga (lisatasu).
Ööbime Lvovis hotellis Rius. 
Päevane kilometraaž ca 100km. Marsruut kaardil: 
#000003
Nii saad esimesena teada parimatest pakkumistest ja sihtkohtadest.
#000013